Datum: 03.01.2020. **SAOPŠTENJE ZA MEDIJE**

**SUPERSTAR videoteka - novogodišnji poklon za m:tel korisnike**

*Od danas i SUPERSTAR videoteka bez naknade u okviru m:tel TV Paketa*

Za sve ljubitelje bindžovanja najboljih domaćih serija vrhunske produkcije, m:tel ima sjajnu vijest. Svim korisnicima osnovnog m:tel [TV Paketa](https://mtel.ba/Televizija/TV-ponuda/TV-paketi), od sada je na raspolaganju još jedna odlična videoteka – SUPERSTAR.

Najnovije i veoma popularne domaće serije koje ste propustili ili niste uspjeli pogledati, od sada vas čekaju u SUPERSTAR videoteci koju možete aktivirati i u njoj uživati bez naknade do kraja januara 2020. godine. Sati omiljenog TV sadržaja, bez reklamnih blokova i vremenskih ograničenja, upotpuniće dane koje provodite u svojim domovima, ušuškani u dekice.

A u SUPERSTAR videoteci očekuju vas najnovije serije sa velikanima domaće scene poput: Petra Božovića, Žarka Lauševića, Nebojše Glogovca, Gale Videnović, Hristine Popović,  Nenada Jezdića, Nebojše Dugalića, Nikole Đurička….

Saznajte šta vas to čeka u ovoj odličnoj novoj videoteci tako što ćete je aktivirati putem vašeg m:tel daljisnkog upravljača odabirom opcije „IPTV Shop“ te u okviru dodatnih videoteka označiti SUPERSTAR videoteku. Ukoliko nakon 31.01.2020. ne želite da budete pretplaćeni na SUPERSTAR videoteku, deaktivirajte je do navedenog datuma putem opcije "IPTV Shop" ili na prodajnom mjestu.

Uživajte u najboljem TV sadržaju i najmodernijim TV funkcionalnostima uz m:tel TV Pakete!

**m:tel – imate prijatelje!**